PETMINE  (H.Pinter)    "Petmine" ("Betrayal") on 1978. aastal valminud Harold Pinteri autobiograafiliste sugemetega näidend, mille teeb põnevaks see, et tegevus algab armukolmnurga lõpp-mänguga ning vaatajal avaneb võimalus jälgida kolme tegelase püüdlusi ja üleelamisi liikudes ajas tagasi õhtusse, kus süütu ja tahtmatu MÄNG muudab igaveseks nende kolme senise elu.    Oma napi, täpse, vaimuka, terava ning eelkõige elulise dialoogiga annab  Pinter meile võimaluse näidata tegelaste nii varjatud kui ka osaliselt neile endilegi teadmatuid tegutsemismotiive, mis võivad tunduda lausa absurdsetena, masohhistlikena või isegi perverssetena. Samas õhkub sellest loost mingit seletamatut soojust: oskust andestada, oskust leppida ja edasi minna.    Osades Andres Lepik, Janek Vadi (Ugala Teater) ja Carita Vaikjärv (Ugala Teater).  Vaata ka www.facebook.com/Roov.Petmine    NB! Grupipilet alates 8-st inimesest, pileti hinnaks 8  eurot külastaja kohta. Pakkumine kehtib ainult eelregistreerimisega telefoninumbril 50 42 504, registreerides hiljemalt soovitud etendusele eelneval päeval!    Pileti hinnad kuni 09. juulini 10 €, alates 10. juulist 12,5 €    Üritusele sissepääs alates 19:00  Soovitav vanus alates 14. eluaastast!